open-index/open-wikipedia-markdown huggingface dataset:
Kazan-katedralen (Moskva)

**Kazan-katedralen** er en russisk-ortodoks kirke som ligger i det nordøstlige hjørnet av Den røde plass i Moskva. Dagens kirkebygg er en rekonstruksjon av den opprinnelige kirken, som ble ødelagt på ordre av Josef Stalin i 1936.

## Den opprinnelige Kazan-katedralen

Den opprinnelige katedralen ble påbegynte på tidlig 1630-tall for å markere Moskvas frigjøring fra polakkene, etter at de polske okkupantene var blitt fordrevet ut av en russisk hær av frivillige i den store urotiden. 

Etter å ha jaget polakkene fra Moskva i 1612 mente fyrst Dmitrij Pozjarskij at suksessen skyldtes ikonet «Vår Frue av Kazan», som han hadde bedt til ved flere anledninger. Av private midler sørget Pozjarskij for å få satt opp en trekirke viet til jomfruen fra Kazan på Den røde plass i Moskva.

Etter at denne mindre kirken var blitt ødelagt i en brann i 1632 beordret tsaren kirken gjenoppbygget i stein. Den nye bygningen ble innviet i oktober 1636. Senere ble katedralen sentrum for det russiske skismaet, da dens sogneprest, erkeprest Avvakum, la kimen til det som skulle bli de gammeltroende.

Under Det russiske keiserdømmet ble det foretatt omfattende renovasjoner av katedralen, og disse ødela det opprinnelige designet. I perioden 1929–32 forsøkte man å rekonstruere den opprinnelige katedralen under ledelse av Pjotr Baranovskij, selv om ikke alle var enig i at den nye rekonstruksjonen var nøyaktig.

I 1936 ble Den røde plass ombygd med tanke på militærparader, og Stalin gav ordre om at plassen måtte renskes for kirker. Baranovskij gjorde sitt beste for å få reddet Kazan-katedralen, men måtte gi tapt. Han greide imidlertid å redde en annen av plassens kirker, Vasilijkatedralen.

## Gjenoppbyggingen

Etter Sovjetunionens fall ble Kazan-katedralen den første av kirkene som kommunistene rev som ble fullstendig gjenoppbygget. Gjenoppbyggingen (1990–93) var basert på detaljerte målinger og fotografier av den opprinnelige katedralen, noe som Baranovskij hadde sørget for å få gjort før rivningen i 1936.

## Eksterne lenker
*
Dønnesfjorden

**Dønnesfjorden** er en fjord på Sørøya i Hasvik kommune i Finnmark. Den er 5&nbsp;km lang, fra innløpet mellom Indre Veines og Børfjordnæringen, til fjordbotnen sørvest i Dønnesfjordbotn. Største dybde i fjorden er 144&nbsp;meter, ved innløpet. Det ligger fire øyer i fjorden, Nordøya, Midtøya, Vesterøya og Sauøya. De ligger tett inntil hverandre og de tre første er bundet sammen med landtunger. På Nordøya ligger fiskeværet Dønnesfjord og Dønnesfjord kirke.

## Referanser
Børrfjorden

**Børrfjorden** (også skrevet *Børfjorden*) er en arm av Galtefjorden på Sørøya i Hasvik kommune i Finnmark. Største dybde en er 108&nbsp;meter. Den er fem kilometer lang, fra innløpet mellom Børrfjordnæringen og Seineset, sørover til Storvatnet i fjordbotnen. Vest for Børrfjordnæringen ligger Dønnesfjorden, mens Nordfjorden ligger øst for Seineset.  Bygda Børstrand ligger på østsida av fjorden. Fjorden har ikke veiforbindelse med resten av øya, men det går vei mellom bygdene i fjorden.

Børrfjorden er også kjent fra kortfilmen *[[Året gjennom Børfjord (kortfilm)|Året gjennom Børfjord]]* fra 1991. Popgruppa a-ha benyttet også deler av denne filmen i musikkvideoen *[[Lifelines]]* fra 2002. 

## Referanser
Andrew Card

**Andrew Hill Card jr.** (født 10. mai 1947 i Brockton i Massachusetts i USA) er en amerikansk republikansk politiker og forretningsmann. Han tjenestegjorde som USAs transportminister 1992&ndash;1993 under USAs president George H.W. Bush og som stabssjef i Det hvite hus 2001&ndash;2006 under George W. Bush. Han har vært styremedlem i Union Pacific Railroad siden 2006.

Card studerte ved University of South Carolina, United States Merchant Marine Academy och Harvard University. Han var representant i *Massachusetts House of Representatives*, underhuset i delstatens lovstiftende kammer, 1975&ndash;1983. Han forsøkte forgjeves å bli  republikanenes kandidat til guvernørvalget i Massachusetts i 1982.

Card var assisterende stabssjef i Det hvite hus 1989&ndash;1992. Som transportminister  koordinerte han den føderale hjelpeinnsats etter Orkanen Andrew.

Card var administrerende direktør for American Automobile Manufacturers Association 1993-1998.

Cards hustru Kathleene er metodistpastor. Paret har tre voksne barn.

## Referanser


## Eksterne lenker
* Biografi fra Whitehouse.gov
* President Thanks Andy Card, Announces Bolten as New Chief of Staff – artikkel om Cards avgang på Det hvite hus' websider
* Andrew Card intervjuet  av PBS-journalisten Gwen Ifill 20. juli 2005
* Andy Card: I Have Seen John McCain's Anger – artikkel av Ronald Kessler 2006 på gunowners.org. Opprinnelig publisert på Newsmax.com.
Bergen Nasjonale Opera

**Bergen Nasjonale Opera** (BNO) (tidligere Den Nye Opera) i Bergen er en stiftelse som ble etablert i 2005 gjennom et samarbeid mellom Bergen Filharmoniske Orkester, Den Nationale Scene, Grieghallen AS og Festspillene i Bergen. I 2007 ble også Opera Vest innlemmet i stiftelsen, som har som formål å være regional opera for Vestlandet. Navnet Bergen Nasjonale Opera ble innført i 2012. 

I tillegg til profesjonell operavirksomhet skal Bergen Nasjonale Opera også gi et musikkpedagogisk tilbud tilrettelagt for barn og ungdom. Hovedsceneproduksjonene blir satt opp i Grieghallen. 

Virksomheten støttes av Kultur- og likestillingsdepartementet, Vestland fylkeskommune, Bergen kommune, samt private støttespillere.

## Operasjefer
* 2005&ndash;2007: Stein Olav Henrichsen (konstituert operasjef)
* 2007&ndash;2010: Stein Olav Henrichsen
* 2010&ndash;2020: Mary Miller
* 2021–: Eivind Gullberg Jensen

## Barn og ungdom
;Skoleprosjekter

Bergen Nasjonale Opera har hver sesong tilbud for skolelever i samarbeid med Den kulturelle skolesekken under tittelen "Prosjekt Opera".

;Sommerakademiet «Opera ved fjorden»

Siden 2021 arrangerer Bergen Nasjonale Opera sommerakademiet 

## Eksterne lenker
* Bergen Nasjonale Operas nettsted
*
Paul Wei

**Paul Wei** (kinesisk: 魏保羅 pinyin: *Wèi Bǎoluó*, født 1877 i Rongcheng i Hebei i Kina, død 29. oktober 1919) var en kinesisk forretningsmann og kristen religiøs leder og stifter av Den sanne Jesu kirke. 

Han var først med i London Missionary Society i Kina men sluttet seg etter en tid til  syvendedagsadventistene. 

En helbredelse fra alvorlig sykdom, etter forbønn og håndspåleggelse ved en eldste fra Apostolic Faith Mission ved navn Sheng-Min Xin (新聖民), bestemte han seg for så å slutte seg til den kirken. Under ledelse av den Norsk-amerikanske misjonær *[[Bernt Berntsen|Berntsen]]* ble hans føtter vasket, noe som gjorde et uutslettelig inntrykk på ham.  

Han hadde en kraftig religiøs erfaring under bønn i en kirke i Beijing (åndsdåp) og begynte å tale i tunger. I 1917 fikk han en inngivelse om å knele ned og be i en stor elv, og hørte da en kraftig stemme: «Du skal døpes med ansiktet nedover». Det skjedde, og han hadde da erfaring av syndenes forlatelse. Etter 39 dagers faste fikk han den inngivelsen at han skulle stifte en kirke som skulle hete *[[Den sanne Jesu kirke]]* (kinesisk: 真[Zhēn] 耶[Yē] 穌[sū] 教[Jiào] 會[Huì]), og den skulle rette opp alle andre kristne trossamfunns feiltakelser og etterhvert nå frem til fullkommenhet.

Etter å ha opprettet denne kirken, forkynte han i to år, inntil sin død i 1919. Han ble begravet i sin hjemby. Hans sønn Isaac Wei fortsatte misjonsarbeidet i det nordlige Kina.

## Eksterne lenker
* Taoyuan civil affairs bureau
Store Lerresfjorden

**Store Lerresfjorden** (nordsamisk *Stuora Liidnavuotna*) er en fjord i Alta kommune i Finnmark. Fjorden strekker seg 6&nbsp;km østover til Elvegarden i fjordbotnen. Den har innløp mellom Linnes i nord og Sommarneset i sør. Vest for Linnes går Lille Lerresfjorden nordøstover. Store Lerresfjord er ei bygd på sørsida av fjorden. Marivika er en gård tvers over fjorden på nordsida.

Fv19 går langs begge sider av fjorden.

## Referanser
Strekdvergmåler

**Strekdvergmåler** (*Eupithecia exiguata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet nord til Hordaland i Norge.

## Utseende
En liten (vingespenn 18 – 22 mm), slank, grå måler. Den kan kjennes på at forvingene er noe tilspissede og på at den har oppbrutte, svarte streker langs lengdeårene. **Forvingen** er lyst grå med mange, mer eller  mindre tydelige, tverrbånd. Litt utenfor midten har den et, vanligvis tydelig, tverrbånd som har en skarp, vinkelformet innskjæring (spissen vender innover) nær forkanten, utenfor dette båndet et dobbelt, gråhvitt tverrbånd. Vingens ytre del er grå med en smal, hvit tverrstripe. **Bakvingen** er gråhvit. Larven er lang og slank, naken, grønn med en smal, rød sidestripe.

## Levevis
Arten finnes i skogkanter, hekker, hager og parker. Larvene kan finnes på en rekke forskjellige busker og løvtrær, blant andre slåpetorn, hegg, hagtorn, berberis og rips. De voksne målerne flyr i mai – juni.

## Utbredelse
Arten finnes i Europa, unntatt lengst i sør, og i Nord-Asia. I Norge finnes arten på Østlandet, Sørlandet og på Vestlandet nord til Hordaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia exiguata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Willy Flock

**Willy Flock** (født 17. mai 1939 i Oslo, død 21. november 2010 på Hamar) var en norsk forfatter og lektor. 

Flock var cand. philol. med fransk hovedfag, historie og norsk. I 1966-67 underviste han ved Tvedestrand realskole og gymnas, og fra 1969 var han lektor ved Ajer videregående skole, Hamar. 

Flock skrev dikt, romaner og noveller. Han debuterte i 1978 med diktsamlingen *Høyt over byens tak*. Flock deltok i etableringen av Hedmark forfatterlag i 1985, og var lagets leder ett år. Han ga i alt ut seks diktsamlinger (hvorav én er gjendiktning), tre novellesamlinger og tre romaner. *Notater fra klasserommet*, som han skrev sammen med Rolf Fredheim i 2007, var Flocks første utgivelse på syv år. 
## Referanser
Torjus

**Torjus** er et norsk mannsnavn dannet som en variant av *Torjuls*, en dialektform av *Torgjuls* som igjen er en variant av *Torgils*. Dette navnet har opprinnelse i det norrøne gudenavnet *Þórr* (Tor) og enten norrøne *gísl*, «gissel», norrøne og langonardiske *gísil*, «pilskaft», eller norrøne *geisli*, «stråle, skaft».

## Utbredelse
*Torjus* er lite brukt utenfor Norge. Navnet er i Norge mest brukt i Agder og Rogaland.

|}

## Kjente personer med navnet
Personene i listen er ordnet kronologisk etter fødselsår.
* Torjus Hanssen (1836&ndash;1926), norsk lærer og kirkesanger
* Torjus Midtgarden (f. 1959), norsk professor i vitenskapsteori
* Torjus Hansén (f. 1973), norsk fotballspiller
* Torjus Vierli (f. 1977), norsk musiker
* Torjus Bern Hansen (f. 1996), norsk terrengsyklist
* Torjus Mortensen Bakk (f. 1999), norsk hundekjører
*Torjus Borg (f. 1992), Oslo S. Max/Dplay, Rakett TV

## Referanser


## Eksterne lenker
*
Marselis’ gate (Oslo)

**Marselis’ gate** (1b–25b, 24–26) er ei gate på Grünerløkka i Oslo. Den går et kvartal fra Grüners gate til Bergverksgata. Opprinnelig var den regulert fra Nordre gate, og den går som gangsti gjennom Grünerhagen. Park og ballplass her har nummer til gata.

Nr 24 er den tidligere kornsiloen på Nedre Foss mølle. Denne var i bruk som silo fra 1953 til 1990. Seinere er den ombygd til studentboliger (Grünerløkka studenthus) (226 boenheter, ombygging ved HRTB arkitekter).

På tomta nr 26 stod det tidligere en leiegård med grunnmur rett i Akerselva. Gården gikk tidvis under samme betegnelse som parken like ved, *Kuba*.

Østsida av gata består av et kvartal med leiegårder i nyrenessanse-stil:
* nr 27, oppført 1900, arkitekt Gul Bjørnsen Rud
* nr 29, oppført 1900, arkitekt Lars Peter Mikkelsen
* nr 31, oppført 1904, arkitekt Carl Aaman
* nr 35, oppført 1904, arkitekt Olaf Strøm
Det var boligkrakk i Oslo rundt århundreskiftet, og det kan spores i det faktum at de to sist bygde gårdene har færre etasjer enn de to første.  

Vis-à-vis disse gårdene ligger Kuba park.

Gata er oppkalt etter to hollandske brødre som hadde framtredende posisjoner her til lands rundt 1650, postdirektør og bergråd Selius Marselis og bergverksspesialist Gabriel Marselis.

## Litteratur
* 

## Eksterne lenker
* Oslo kommunes bydelsoversikt
Sissel Lange-Nielsen

**Sissel Lange-Nielsen** (født 27. januar 1931 i Kristiansund, død 28. september 2023) var en norsk forfatter, litteraturkritiker og journalist.
## Liv og virke
Hun vokste opp i Trondheim, og debuterte i 1959 med romanen *Såmannen*. Hun har skrevet en lang rekke historiske romaner, blant annet trilogien *Under fiskenes tegn* (1978–1982) om katarene og et firebindsverk om Mediciene (1985–1991). Selvbiografien *Et forfatterliv* utkom i 2006.

Lange-Nielsen var i mange år litteraturkritiker i *[[Aftenposten]]*. Hun hadde gjennom livet en rekke verv i kulturelle og humanitære organisasjoner, som Det Norske Akademi for Språk og Litteratur, Barnekunstmuseet, PEN-klubben og Den norske forfatterforening. Hun var også i flere år medlem av den norske komiteen som velger ut kandidater til Nordisk råds litteraturpris og av Kringkastingsrådet.

Hun var lenge aktiv i Riksmålsforbundet og redigerte i en periode forbundets blad *Ordet*. Hun mottok Riksmålsprisen i 1982 og Mads Wiel Nygaards legat i 1971.

## Familie
Hun var gift med lagmann Trygve Lange-Nielsen (1921–2014). Før giftermålet bar hun etternavnet Aabel Herlofsen. Hun var mor til skuespilleren, regissøren og dramatikeren Nicolay Lange-Nielsen.

## Bibliografi
* 1959: *Såmannen* (roman)
* 1962: *Et spill om Jan* (roman)
* 1966: *Den gyldne kakadue* (roman)
* 1966: *Skatten på Montserrat* (hørespill)
* 1969: *Isis-festen* (roman)
* 1970: *Fra kosteskaft til konebil* (essays)
* 1971: *Fangen på Patmos* (roman)
* 1973: *Sølvhjorten*. En fortelling fra folkevandringstiden (roman)
* 1975: *Sverdet og fløyten*. En fortelling fra Karl den stores tid (roman)
* Romantrilogien *Under fiskenes tegn*: 
** 1978: *Korstog*
** 1980: *Gralen*
** 1982: *Bålet*
* 1981: *En verden av forundring* (sakprosa) – med Anna Elisabeth Westerlund
* 1983: *Jorden er vårt hjem* (sakprosa)
* Romansyklus om Mediciætten:
** 1985: *Våren*
** 1987: *Laokoon*
** 1989: *Guds død*
** 1991: *Kjærlighetshoffet*. *Brev fra dronningen av Navarra*
* 1994: *Enhjørningen og rosen. Fra [[Hans H. Rode|Hans Henrik Rodes]] tid* (roman)
* 1995: *Tryllefløyten. Fra Hans Henrik Rodes tid* (roman)
* 1996: *Den norske løve. Fra Hans Henrik Rodes tid* (roman)
* 1998: *Havet, jorden og fugleskriket*. *En roman om [[Aker]] gårds historie* (roman)
* 2001: *Rød engel. En russisk roman* (roman)
* 2004: *Vår frue av Kazans hjerte. En russisk roman* (roman)
* 2006: *Et forfatterliv* (selvbiografi)
* 2010: *Det store grenselandet* (essays)

## Referanser


## Kilder
*Presentasjon av Sissel Lange-Nielsen i Forfatterkatalogen på Forfattersentrums nettsider
* Biografi i Dagbladets forfattersider

## Eksterne lenker
* Sissel Lange-Nielsen - Norsk biografisk leksikon
* Sissel Lange-Nielsen - Store norske leksikon
Arvedvergmåler

**Arvedvergmåler** (*Eupithecia pygmaeata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet spredt over hele Norge.

## Utseende
En liten (vingespenn 14 – 18 mm), middels slank, brun måler. Denne arten er en av de minste målerne og kan kjennes på den beskjedne kroppsstørrelsen, på at den er noe mer tettbygd enn de fleste andre dvergmålere og på at fargen er relativt mørk brun. Vingene er nesten ensfargede, uten mørke flekker, men med utydelige, lyse tverrbånd. Larven er nokså tett kledt med oppstående, lyse hår, lyst gulbrun med tre brune lengdestriper på ryggen.

## Levevis
Larven lever på ulike arve- og stjerneblom-arter (*[[Stellaria]]* spp. og *[[Cerastium]]* spp.) og arten kan finnes i mange ulike habitater der disse vokser, både myrlendte områder og tørrere områder som for eksempel sanddyner. De voksne målerne flyr i mai – juni.

## Utbredelse
Arten er vidt utbredt og finnes i hele Europa og videre østover til Stillehavet, og i store deler av Nord-Amerika så langt sør som Colorado. I Norge er den funnet over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia pygmaeata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Lille Lerresfjorden

**Lille Lerresfjorden** (nordsamisk: *Uhca Liidnavuonaš*) er en fjord i Alta kommune i Finnmark. Fjorden strekker seg 2,5&nbsp;km nordøstover til bygda Lille Lerresfjord i fjordbotnen. Den har innløp mellom Vargneset i vest og Linnes i øst. Sør for Linnes går Store Lerresfjorden østover. I tillegg til bygda i botn av fjorden ligger bygda Laukeng på østsida.

Fv19 går langs østsida av fjorden. 

Grunnkretsen Lille Lerresfjord hadde 21 innbyggere i 2015.

To merkede stier gjennom ulendt terreng gir adgang til «evakueringshulen» fra andre verdenskrig. Høsten 1944 ga den tyske okkupasjonsmakten ordre om tvangsevakuering av Finnmark, og i løpet av noen dager rigget lokalbefolkningen til en hule i Løkengdalen i Lille Lerresfjorden ved å sette opp en vegg av bjørk og torv under en heller. Dette rommet - «evakueringshulen» - ble utvidet ved å grave ut bunnen under helleren. Utstyrt med køyesenger, vedovn, ulltepper og utstyr til matlaging ble hulen hjem for ti personer fra november 1944 til mai 1945.
:De ti som overvintret i hulen:
:Henrik Henriksen, 79 år
:Anders Henriksen, 67 år
:Kristine Henriksen, 54 år
:Arne Henriksen, 23 år
:Peder Henriksen, 20 år
:Alida Henriksen Swan, 18 år
:Simon Henriksen, 13 år
:Magda Henriksen Leinan, 21 år
:Arne Leinan, 25 år

## Referanser
Vendelrotdvergmåler

**Vendelrotdvergmåler** (*Eupithecia valerianata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet spredt nord til Nordland i Norge.

## Utseende
En liten (vingespenn 16 – 20 mm), slank, lysbrun måler. Denne arten har ingen tydelige tegninger, vingene er lyst gulaktig brune med utydelige tverrbånd. Vingenes varme fargetone skiller den fra mange, men ikke alle, andre dvergmålere. Larven er lang og slank, naken, lysgrønn med mørkere grønne lengdestriper.

## Levevis
Arten er knyttet til vendelrot (*Valeriana* spp.), der larvene lever på blomster og frøemner. De voksne målerne flyr i juni – juli og kommer gjerne til lys.

## Utbredelse
Arten er bare kjent fra Mellom- og Nord-Europa. I Norge er den funnet spredt nord til det nordlige Nordland, men på Østlandet er den bare kjent fra Østfold og Akershus.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia valerianata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Oddbjørn Sjøvold

**Oddbjørn Sjøvold** (født 3. desember 1947 i Steinkjer) er norsk professor i Innendørs klima og sanitasjon. Han tok doktorgraden ved Norges tekniske høgskole (nå NTNU) i 1978 med avhandlingen *Undersøkelse av strømningsforholdene i avløpsnettet for utvikling av dimensjonskriterier*.

Sjøvold har arbeidet flere år i det private næringsliv som forsker (1981–89), som daglig leder (1987-88, 1991-95). Han ble professor i sanitasjon ved NTNU (1996–2004), professor ved Høgskolen i Oslo (2002-2014), og ved Høgskolen i Sør-Trøndelag (HiST) fra 2013. Hans forskningsfelt er innen sanitasjon, innendørs klima, og energiøkonomisering.

Sjøvold  etablerte i 2002 bachelorgraden i Energi og miljø ved Høgskolen i Oslo,  og i 2007 mastergraden i Energi og miljø i bygg.

## Referanser


## Eksterne lenker

* ''CBB Energisentral på vent'' CBB-001 under test ved HiO under ledelse av Sjøvold.
Knut Inge Store

**Knut Inge Store** (født 1962) er en norsk politiker for Arbeiderpartiet. Han ble valgt til Sametinget 2005–2009, og gjenvalgt for 2009–2013 og 2013–2017, der han sitter i plan- og finanskomiteen. Han representerer østre krets.

Store er også ordfører i Nesseby kommune for perioden 2011–2015.

## Referanser


## Eksterne lenker
* Sametinget, biografi
Jánoš Trosten

**Jánoš Trosten** (født 1963) er en norsk, samisk politiker, som representerer Ofelaš («Veiviser»), og var sametingsrepresentant fra 2001 til 2009. 

Han ble valgt inn på Sametinget i perioden 2001-05, for Norske Samers Riksforbund, og satt da i Nærings- og kulturkomiteen. Fra 1998 til 2001 var han partileder for NSR. 

Han ble valgt inn på nytt i 2005, for ei samlingsliste av Norske Samers Riksforbund (NSR) og Samefolkets parti for perioden 2005-2009. I løpet av denne perioden oppsto uenighet med NSR, og etablerte overgangslista Klar samisk røst (Čielga sámi jietna) i 2006. Til sametingsvalgene i 2009 stilte han som kandidat på lista Ofelaš. Her var han førstekandidat ved Sametingsvalget 2009, men ble ikke valgt inn på Sametinget for perioden 2009-13. 

Han er gift og har to barn. 

## Referanser


## Kilder
* Odd Mathis Hætta: *Sametinget i navn og tall : Høsten 2001 - høsten 2005*

## Eksterne lenker
* Biografi (Sametinget)
Tormod

**Tormod** er et mannsnavn med opprinnelse i det norrøne navnet *Þormóðr*. Navnet kan være sammensatt av det norrøne gudenavnet *Þórr* (Tor) og *móðr*, «humør, mot», eller være dannet av det norrøne adjektivet *þormóðr*, «modig».

## Utbredelse
*Þormóðr* var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok.
*Þórmóðr* er også blant de vanligste mannsnavnene funnet i norske runeinskripsjoner fra vikingtiden. Det funnet fire runeinskripsjoner med dette navnet i Norge. Navnet ble skrevet  (*þormoþr*) eller  (*þurmuþr*). Utenfor Norge er navnet er bare kjent fra én runeinnskrift funnet i Danmark, så for Norden samlet var navnet antakelig ikke blant de mest brukte. *Tormod* var et nokså vanlig navn i Norge i middelalderen, men det var ikke blant de aller mest brukte. Over 50 forskjellige personer med navnet er nevnt i Regesta Norvegica. Navnet har siden vært mindre brukt.

*Tormod* er i dag mest utbredt i Norge, men er ikke blant de mest brukte. Andre former av navnet er noe brukt på Færøyene og Island og i Danmark.

|}

## Kjente personer med navnet
Personene i listen er ordnet kronologisk etter fødselsår.
* Tormod Kolbrunarskald (død 1030), islandsk skald som falt ved Stiklestad
* Tormod Kjellsen (1894–1978), Norsk fotballspiller og turner fra Larvik, kjent som tidenes yngste landslagsspiller (15 år 8 mnd) før Martin Ødegaard overtok tronen i 2014
* Tormod Knutsen (1932–2021), norsk skiløper, vant gull i kombinert under OL i 1964
* Tormod Hermansen (født 1940), norsk sosialøkonom, mest kjent som administrerende direktør i Televerket/ konsernsjef i Telenor
* Tormod Haugen (1945–2008), norsk forfatter og oversetter
* Tormod Andreassen (f. 1950), norsk curlingspiller
* Tormod Haugland (f. 1962), norsk forfatter
* Tormod Granheim (f. 1974), norsk eventyrer
* Thormod Idsøe, dansk-norsk adferdsforsker

## Referanser


## Eksterne lenker
*
Polardvergmåler

**Polardvergmåler** (*Eupithecia fennoscandica*) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er bare kjent fra Finnmark i Norge.

## Utseende
En liten (vingespenn 17 – 21 mm), slank, ensfarget gråbrun måler. Den mangler helt slående kjennetegn og man må sannsynligvis undersøke kjønnsorganene for å bestemme arten sikkert. Den totale mangelen på vingetegninger kan i seg selv være et godt kjennetegn, men den ligner på slitte eksemplarer av andre arter. Vingene er mørk blygrå, av og til med brunskjær, med utydelige lyse tverrbånd som gir den et litt brokete utseende. Larven er mørkt rosabrun med mørkbrune tegninger på ryggen.

## Levevis
Arten finnes på den subpolare tundraen. Larvene lever i blomster og frøkapsler av fjelltjæreblom (*Viscaria alpina*) og smelle (*Silene* spp.). De fleste kjente funnstedene er i sørvendte, grusete skråninger. Larvene utvikler seg svært raskt, ved 20&nbsp;°C tar utviklingen bare 7–9 døgn. De voksne målerne flyr om natten (midnattssol) tidlig på sommeren, gjerne så snart snøen har smeltet. I gråvær kan de også fly på dagtid. De besøker blomster av fjelltjæreblom, trolig ikke bare for å legge egg, men også for å suge nektar (http://www.artdata.slu.se/rodlista/Faktablad/eupi_fen.PDF).

## Utbredelse
Denne sannsynligvis ganske sjeldne arten ble beskrevet blant annet fra Alta i 1949. Det er bare kjent ganske få funn av den, fra de nordligste delene av Norge, Sverige, Finland,Russland (inkludert den asiatiske delen) og Mongolia. Det er også mulig at den forekommer i det nordlige Nord-Amerika. I Norge er den funnet på to lokaliteter i Alta kommune og én i Tana kommune i Finnmark. Den er listet som sårbar (VU) i Norsk rødliste for arter.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Svensk rødliste, faktablad for polardvergmåler
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
George W. Casey jr.

**George William Casey jr.** (født 1948) er en amerikansk armégeneral. Han var fra 10. april 2007 til 10. april 2011, stabssjef for US Army, etter general Peter Schoomaker, og dermed med i Joint Chiefs of Staff.

Han har tidligere tjenestegjort som visestabschef i US Army. Fra juli 2004 hadde general Casey overkommandoen over den multinasjonale styrken i Irak, og ble avløst i 2007 av general David Petraeus.

## Liv og virke
### Bakgrunn
Caseys far var generalmajor George William Casey, som var kommandør av 1. kavalleridivisjon og omkom under Vietnamkrigen i et helikopterstyrt. George W. Casey vokste opp på farens tjenestesteder for det meste i Tyskland og i USA.  Casey tok en fil.cand. i internasjonale relasjoner ved Edmund A. Walsh School of Foreign Service ved Georgetown University och en fra Graduate School of International Studies ved University of Denver. Han ble senere skolert ved reserve officers' training corps.

### Karriere
Han var assisterende sjef for manøverkrigføring, senere assisterende sjef for forsyninger, i 1. panserdivisjon i Tyskland og tjenestegjorde under Operation Joint Endeavor i Bosnia-Hercegovina fra juli 1996 til august 1997. Han ble basert i Slavonski Brod i Kroatia. Han hadde senere kommando over hele 1. panserdivisjon fram juli 1999 til juli 2001.

Casey har også tjenestegjort som *Director of Strategic Plans and Policy*, J-5, ved forsvarets overkommando fra oktober 2001 til januar 2003 og så *Director of The Joint Staff* i Washington, D.C. fra januar til oktober 2003.

## Referanser


## Eksterne lenker
*
Karl Georg Høyer

**Karl Georg Høyer** (født 27. august 1946 i Kristiansand, død 10. november 2012 i Oslo) var en norsk professor i  teknologi, design og miljø. Høyer tok doktorgraden i samfunnsvitenskap ved Roskilde universitet på avhandlingen *Sustainable mobility – the concept and its implications*.

Han var forskningsstipendiat ved Oslo arkitekt- og designskole 1974-78, Førsteamanuensis i miljøplanlegging ved Høgskulen i Sogn 1978-81, rektor samme sted 1981&ndash;85, direktør for Vestlandsforskning 1987&ndash;91; forskningsleder for miljø- og samfunnsgruppa ved Vestlandsforskning 1991&ndash;2005 og fra 2005 professor og forskningsleder ved Høgskolen i Oslo. Han er også leder for Aksjon mot Atomkraft, en organisasjon som er imot innføring av kjernekraft i Norge.

## Faglig profil
Høyer forsket innenfor bærekraftig utvikling, bærekraftig byplanlegging, mobilitet og transport, og energi og miljø. Høyer var med på å stifte *Concerned Scientists Norge* i 2008, en organisasjon som bidrar til debatten om bærekraftig utvikling og global oppvarming. Han var talsmann for bruk av «føre-var»-prinsippet i miljøforvaltningen. Høyer var en meget benyttet foreleser og debattant innen miljø, energi og bærekraftig utvikling.

## Referanser


## Eksterne lenker
Oppheim

**Oppheim** er et bygdelag i Voss beliggende ved Oppheimsvatnet. Europavei 16 går gjennom bygden på vei opp mot Nærøydalen. Oppheim var administrasjonssenteret i den tidligere selvstendige Vossestrand kommune (1868-1964).
Edmund S. Muskie

**Edmund Sixtus «Ed» Muskie** (født 28. mars 1914, død 26. mars 1996) var en amerikansk politiker (Det demokratiske partiet). Han var guvernør i Maine fra 1955 til 1959, og senator fra Maine fra 1959 til 1980. Muskie ble samtlige ganger valgt med stor margin. Han var formann i Senatets budsjettkomité fra 1975 til 1980, og var utenriksminister under President Jimmy Carter fra 1980 til 1981. Muskie var Hubert Humphreys visepresidentkandidat ved presidentvalget i 1968, men de tapte med liten margin mot Richard Nixon og Spiro Agnew. Muskie forsøkte seg som presidentkandidat foran presidentvalget i 1972, men lyktes ikke i å nomineres av partiet.

Han er den eneste polsk-amerikaneren som har blitt nominert som visepresidentkandidat.

## Referanser


## Eksterne lenker
* 
*
Marmordvergmåler

**Marmordvergmåler** (*Eupithecia venosata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet over det meste av Norge.

## Utseende
En liten til middelsstor (vingespenn 21 – 24&nbsp;mm), slank, lysgrå måler. I motsetning til de fleste andre dvergmålere (*Eupithecia* spp.) er denne arten lett å kjenne igjen på grunn av vingenes nettmønster. **Forvingen** er lysgrå med fire skarpt markerte, svarte tverrstriper. Den innerste tverrstripen er enkel og halvsirkelformet buet. Den andre tverrstripen er enkel og svart nærmest fremkanten, men går lenger bak i vingen over i en dobbel, hvit tverrlinje med en markert knekk. Tverrlinje nummer tre er enkel, svart, mindre markert mot bakkanten. Tverrlinje nummer fire er i hele sin lengde kantet på utsiden med en bred, dobbel, hvit tverrlinje. I vingenes bakerste halvdel er tverrlinje nummer to til fire forbundet med 2-3 smale, svarte lengdelinjer slik at det dannes et karakteristisk rutenett. **Bakvingen** er gråhvit med 4-5 mer eller mindre tydelige, buede, mørkere tverrlinjer. Larven er blekt rosaaktig grå, mørkere på ryggen, med spredte, oppstående børster.

## Levevis
Larven utvikler seg i frøkapsler på planter i nellikfamilien (Caryophyllaceae), særlig engsmelle (*Silene vulgaris*) og strandsmelle (*Silene maritima*). Denne arten finner man helst på litt varme, åpne lokaliteter, gjerne ved sjøen. den er vidt utbredt, men sjelden tallrik. De voksne målerne flyr i juli – august.

## Utbredelse
Arten forekommer i Nord-Afrika, hele Europa og i det nordlige Asia. I Norge er arten funnet over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia venosata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Allround-VM på skøyter 1908, menn

**Allround-VM på skøyter 1908, menn** ble arrangert på Davos Eisstadion i Davos, Sveits 8. og 9. februar 1908.

Oscar Mathisen fra Norge ble verdensmester. 

## Sammenlagt

## Referanser




## Eksterne lenker
* 
*  
*  resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler fem løpere som ikke gikk siste distanse)
* 
* Omtale i Oscar Mathisen-dagboka for 8. februar : ''Tap i Davos'' og 9. februar : ''Gevinster i Davos''
Belgias representantkammer

**Representantkammeret** (nederlandsk: *Belgische Kamer van volksvertegenwoordigers*, fransk: *Chambre des Représentants de Belgique*) ofte kalt bare **Kammeret**, er underhuset i Belgias føderale parlament, som i tillegg omfatter Senatet, som er overhuset.  

Representantkammeret består av 150 direkte valgte medlemmer, som velges hvert fjerde år. Kammeret kan selv pålegge kongen å skrive ut nyvalg. 
## Oppgaver
Representantkammeret er det føderale Belgias lovgivende makt. Senatet kan foreslå endringer i lovene, men Representantkammeret har likevel det avgjørende ord i saker som gjelder alminnelige lover. I saker om endringer av Grunnloven er imidlertid de to kamrene likestilte. Dette innebærer blant annet at det ved grunnlovsendringer kreves to tredjedels flertall i begge kamre.  

Regjeringen må for å overleve forholde seg til Representantkammeret, og kan kastes gjennom et mistillitsforslag. Det er Representantkammeret som vedtar det føderale budsjettet. 
## Språkgrupper
Representantkammeret er inndelt i språkgrupper: den nederlandske språkgruppe og den franske språkgruppe. Belgias tyske minoritet henregnes til den franske språkgruppen. I motsetning til det som gjelder for Senatet er ikke fordelingen av de 150 representantene på det to språkgruppene bestemt i Grunnloven, men varierer etter hvert valg. Språkgruppene har imidlertid en selvstendig rolle når det skal vedtas bestemte lover med særlig betydning for landets befolkningsgrupper. Vedtaket krever da ikke bare to tredels flertall i hele Kammeret, men også flertall i hver av de to språkgruppene.
## Bildegalleri

Fil:Chambre Belgique interieur.jpg|Møtesalen til Representantkammeret
Fil:Belgien Wahlkreise.png|Valgkretsene ved valg til Representantkammeret

## Referanser


## Se også
* Belgias politiske system.

## Eksterne lenker
*
Se meg (musikal)

**Se meg** er en norsk musikal som handler om ungdom og deres utfordringer i ungdoms- og tenåringstiden. Stykket er skrevet av Kim Stidahl og Eivind Woxen i 2007 og ble fremført første gang på Bruvollen i Blaker av Blaker ungdomslags teatergruppe i 2008. Det ble også foreslått av Norsk Teateråd som Norges bidrag til Teaterfestivalen Mondial du Théâtre i Monaco 2009.

## Innhold
Vi møter seks hovedpersoner som hver sliter med sine ting i livet. Steven er en tøffing som har havnet i ei klemme med kriminelle. Maria har en alkoholisert mor som hun forsøker å skjule fra sine omgivelser. Lucas er andre generasjons innvandrer som sliter med at foreldrene ikke godtar hans kjærlighet til noen andre en den de vil gifte ham bort med. Robyn er ei jente som sliter med overbeskyttende foreldre og dette fører til at hun rømmer hjemmefra. Elise har en mor som kun er opptatt av sin nye samboer og føler seg forlatt av de hun har nærmest og Tobias er en gutt som oppdager at hans legning ikke står til hans homofobe fars vilje. Disse karakterene og deres venner og familier brettes brutalt ut for publikum og vi følger dem i en kort periode og får oppleve hvordan disse ungdommene ønsker å bli sett av de som står dem nærmest.
Lindedvergmåler

**Lindedvergmåler** (*Eupithecia egenaria*) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet på Sørlandet og det sørlige Østlandet i Norge.

## Utseende
En liten til middelsstor (vingespenn 21 – 24 mm), slank, lysgrå måler. Vingene er lysgrå med utydelige, lysere tverrbånd. Midt i forvingen er det en smal, tverrstrek-formet svart flekk.
Larven er lang, tynn og lysgrønn.

## Levevis
Larvene lever på blomster av lind (*Tilia* spp.) og arten finnes der hvor disse trærne vokser. De voksne målerne flyr i mai – juni.

## Utbredelse
Lindedvergmåleren finnes i Europa, bortsett fra de nordøstligste delene. I Norge forekommer den bare rundt Oslofjorden og på Sørlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia egenaria''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Allround-VM på skøyter 1910, menn

**Allround-VM på skøyter 1910, menn** ble arrangert på Norra Hamnen i Kronohagen, Helsingfors i Storfyrstedømmet Finland den 5. og 6. mars 1910.

Nikolaj Strunnikov fra Det russiske keiserdømmet ble verdensmester.

## Sammenlagt

## Referanser




## Eksterne lenker
* 
*  
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler to løpere som ikke gikk de to siste distansene)
* 
* Omtale i Oscar Mathisen-dagboka for 5. mars : ''Vårvær i Helsingfors'' og 6. mars 1910 : ''Magnus Johansen'', skrevet av Lars Finsen, på Ortygia.no
Chiayi

**Chiayi** (kinesisk: 嘉義市) er en by på øya Taiwan i Republikken Kina. Den ble kalt *Kagi* under årene under Japan.

## Referanser


## Eksterne lenker
*
Gøran

**Gøran** er en norsk skrivemåte av det svenske mannsnavnet **Göran**, som er en nyere variant av *[[Örjan]]*. Dette er igjen en nyere skrivemåte av *Örian*, den gammelsvenske formen av *Jurian*, som er en lavtysk form av *[[Georg]]*. Opprinnelsen til dette navnet er greske *Γεώργιος*, «Jeórjos», dannet av jeorjós («jorddyrker, bonde»), som er utviklet fra *Γη* «ji» (jord) og *έργο* «ergo» (arbeid).

## Utbredelse
*Göran* var et populært navn i Sverige fra 1920-årene til 1960-årene.

|}

## Kjente personer med navnet
Personene i listen er ordnet kronologisk etter fødselsår.
* Göran Tunström (1937–2000), svensk forfatter
* Göran Fristorp (1948–2024), svensk artist
* Gøran Sørloth (f. 1962), norsk fotballspiller
* Gøran Johannessen (f. 1994), norsk håndballspiller

## Referanser


## Eksterne lenker
*
Belgias senat

**Senatet** er ett av to kamre i Belgias føderale parlament. Det andre kammeret er Representantkammeret. Senatet er Belgias *[[overhus]]*.

De to kamrene er likestilte i saker som angår den konstitusjonelle basislovgivning, for eksempel selve forfatningen, språklover, valglover, internasjonale avtaler, organisering av domstolene og liknende.

Senatet kan også forslå nye lover eller, dersom mer enn 15 senatorer støtter forslaget, endringer i lover vedtatt av Representantkammeret. Representantkammeret har imidlertid i lovspørsmål det avgjørende ord.

## Fire kategorier senatorer
Ved en grunnlovsreform i 1993 ble antallet senatorer redusert fra 184 til 71. Det er i tallet ikke medregnet senatorer som møter i kraft av sitt medlemskap i kongefamilien.

### Direktevalg til valgmannskollegiene
Det holdes direkte valg av 40 av Senatets medlemmer, og valget foregår samtidig med valget av Belgias representantkammer.

Stemmene i senatsvalget går til to valgmannskollegier som fordeler senatsplassene mellom partiene. Ett valgmannskollegium velges av det franske (vallonske) samfunn i Belgia og dette fordeler 25 senatorer. Det andre valgmannskollegiet velges av Belgias flamske (nederlandsktalende) samfunn og dette utpeker 15 senatorer.

De tre regionene Vallonia, Flandern og Brussel fungerer som valgkretser. Innbyggerne i Vallonia avgir stemmer til det vallonske (og fransktalende) kollegium, mens innbyggerne i Flandern avgir stemmer til det flamske (og nederlandsktalende) valgmannskollegium. Innbyggerne i Brussel avgjør gjennom sitt valg av enten et franskspråklig eller nederlandsktalende parti, hvilket kollegium de ønsker å gi sin stemme.

### Oppnevninger av de språkbestemte parlamentene
Ytterligere 21 representanter utpekes av henholdsvis det franskspråklige parlament (*Parlamentet for føderasjonen Vallonia–Brussel (Fédération Wallonie-Bruxelles. Le Parlament.*)) (10), Det flamske parlamentet (*Vlaams Parlement*) (10) og det tyskspråklige parlament (*Parlament der Deutschsprachigen Gemeinschaft*) (1).

### Koopteringer
Ytterligere 10 senatorer koopteres (utnevnes) av henholdsvis de fransk- og nederlandskspråklige senatorene (både valgte og utpekte) i Senatet. Fordelingen mellom de franske og flamske senatorgruppene av retten til å utnevne de siste 10 senatorplassene, bestemmes av den forholdsmessige representasjon i Senatet.

### Senatorer av kongelig byrd
Medlemmene av den kongelige familie som er fylt 18 år har rett til å møte som senatorer. Deres stemmer blir imidlertid ikke tatt med når det skal avgjøres om Senatet er beslutningsdyktig.

## Galleri

Fil:Belgien Wahlkreise Senat.png|De to valgmannsområdene og de tre valgkretsene til senatet.
Fil:Senat Belgique interieur.jpg|Senatets møtesal
Fil:Louis Gallait - Paintings on the belgian senat (2).JPG|Malerier av Louis Gallait i møtesalen. 


## Se også
* Belgias politiske system.

## Referanser


## Eksterne lenker
* 
* Internettsiden til det franskspråklige parlamentet i Belgia
* Internettsiden til det flamske parlamentet i Belgia
* Internettsiden til det tyskspråklige parlamentet i Belgia
Ulrikke

**Ulrikke** er et kvinnenavn dannet som en feminin form av *[[Ulrik]]*, som har opprinnelse i høgtyske *ôd*, «odel, arv», og *rich*, «mektig».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ulrika Eleonora (f.1688), svensk dronning 
* Ulrikke Greve (f. 1940), norsk skuespiller
* Ulrikke Hansen Døvigen (f. 1971), norsk skuespiller
* Ulrikke Juul Bondo, dansk skuespiller
* Ulrikke Brandstorp (f. 1995), norsk sanger og vinner av Melodi Grand Prix 2020
* Ulrikke Falch (f. 1996), norsk skuespiller, kjent fra ungdomserien *[[Skam (TV-serie)|Skam]]*, hvor hun spilte rollen som Vilde.

## Referanser


## Eksterne lenker
*
Allround-VM på skøyter 1911, menn

**Allround-VM på skøyter 1911, menn** ble arrangert på Øen stadion i Trondhjem den 25. og 26. februar 1911. Denne skøytearenaen ved Nidelven tilhørte Trondhjems Skøiteklub. Den 24 år gamle Nikolaj Strunnikov (*Николай Струнников*) fra Russland ble verdensmester.

## Sammenlagt

## Referanser




## Eksterne lenker
* 
*  
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler seks løpere som ikke gikk siste distanse.)
* 
* Omtale i Oscar Mathisen-dagboka for 25. februar : ''Strunnikov mer tilnærmelig'' og 26. februar 1911 : ''Begge titler forsvart'', skrevet av Lars Finsen, på Ortygia.no
Allround-VM på skøyter 1912, menn

**Allround-VM på skøyter 1912, menn** ble arrangert på Gamle Frogner stadion i Frogner, Kristiania, Norge den 17. og 18. februar 1912.

Oscar Mathisen fra Norge ble verdensmester. 

## Sammenlagt

## Referanser




## Eksterne lenker
* 
*  
*  resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler seks løpere som ikke fullførte konkurransen.)
* 
* Omtale i Oscar Mathisen-dagboka for 17. februar : ''44,2!'' og 18. februar 1912 : ''17.46,3!'', skrevet av Lars Finsen, på Ortygia.no
WUMO

***WUMO***, tidligere ***Wulffmorgenthaler***, er en sammenslåing av navnene på den kreative duoen Mikael Wulff og Anders Morgenthaler. Det er også navnene på en tegneserie og en satirisk TV-serie, som duoen er opphavsmennene til. Tegneserien skiftet navn fra *Wulffmorgenthaler* til *WUMO* i 2012.

## Tegneserien
Tegneserien er ikke egentlig en tegneserie, da hver stripe bare består av en enkelt tegning. Tegningene ble opprinnelig vist på Danmarks Radios hjemmeside i en årrekke og var fra høsten 2008 vært å lese på *[[Aftenposten]]s* nettsider. Senere har den også blitt tatt inn av *[[VG Nett]]*.

Tegneserien kjennetegnes med en til dels grovkornet humor. For eksempeI bruker Wulffmorgenthaler kroppsvæsker i rikt monn, i motsetning til de fleste andre tegneserier som kun antyder disse. Dette kan få serien til å fremstå som vulgær. Både flodhesten Dolph og Tukangutten har sin opprinnelse i tegneserien. Tukangutten er 28 prosent fugl.

Det lages for øvrig en animasjonskortfilm på grunnlag av tegneserien. Filmen skal vises på MTV Europe.

## TV-programmet
Programmet består av en rekke «crazy comedy»-innslag, bundet sammen av programleder Mikael Wulff, tegneren Anders Morgenthaler og deres to faste gjester i studiet, ekornet Margit og flodhesten Dolph. Kulissene er bygget opp så de minner om gamle program på barne-TV, og dialogen mellom Wulff og Morgenthaler er til tider svært langsom. Men det er nettopp her serien henter sine humoristiske øyeblikk, ved å skifte gir fra det kjedsommelige til psykopatisk baseball-kølle-bruk ved flodhesten, til det nærmest groteske «Krejme Lokalteater» eller til den merkverdige Tukangutten.

## Eksterne lenker
* DR Satire: ''Wulffmorgenthaler'' 
* Webtegneserien ''Wullfmorgenthaler'' 
* Tegneserien i Aftenposten
Allround-VM på skøyter 1913, menn

**Allround-VM på skøyter 1913, menn** ble arrangert på Norra Hamnen i Kronohagen, Helsingfors, i Storfyrstedømmet Finland den 1. og 2. mars 1913.

Oscar Mathisen fra Norge ble verdensmester.

## Sammenlagt

## Referanser




## Eksterne lenker
* 
*  
*  resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler en løper som ikke gikk siste distanse)
* 
* Omtale i Oscar Mathisen-dagboka for 1. mars : ''Kaldt i Helsingfors'' og 2. mars 1913 : ''Imperiet slått tilbake'', skrevet av Lars Finsen, på Ortygia.no
Bsider

***Bsider*** er en samling dramatikk av Johan Harstad, utgitt i 2008. 

Boken består av fire skuespill, som med unntak av det mer klassiske skuespillet Washingtin fokuserer på monologen fremfor dialogen. Brødmannens memoarer del 1: Akapulco inneholder 21 dagbokslignende monologer av forskjellig lengde, Grader av hvitt består utelukkende  av fire monologer fra den kvinnelige hovedpersonen, mens monologene i Krasnoyarsk veksler mellom tre karakterer som aldri snakker direkte til hverandre. Dette stykket inneholder også tolv kortprosatekster, i tillegg til at de tre monologbaserte stykkene også er mulig å lese som tilnærmet vanlig prosa. 

## Oppsetninger

* *Krasnoyarsk*, eksamensforestilling på Det Norske Teater, desember 2008. Urpremiere på CaféTeatret i København, januar 2010.
* *Washingtin*, Urpremiere på Trøndelag Teater, april 2007.
* *Grader av hvitt*, urfremført i Stavanger Konserthus, januar 2007.
* *Brødmannens memoarer del 1: Akapulco*, prøveforestilling på Atelier Nord, august 2007.